శ్రీమంత్ పాటిల్

శ్రీమంత్ బాలాసాహెబ్ పాటిల్ కర్ణాటక రాష్ట్రానికి చెందిన రాజకీయ నాయకుడు. ఆయన కాగ్వాడ్ శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికై యడ్యూరప్ప మంత్రివర్గంలో వాణిజ్యం & పరిశ్రమల, చేనేత & జౌళి, మైనారిటీ సంక్షేమ శాఖ మంత్రిగా పని చేశాడు.
రాజకీయ జీవితం 
శ్రీమంత్ పాటిల్ జనతాదళ్ (సెక్యులర్) పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2008 కర్ణాటక శాసనసభ ఎన్నికలలో కాగ్వాడ్ శాసనసభ నియోజకవర్గం నుండి జేడీఎస్ అభ్యర్థిగా పోటీ చేసి 15,923 ఓట్లతో మూడోస్థానంలో నిలిచాడు. ఆయన 2013 శాసనసభ ఎన్నికలలో జేడీఎస్ అభ్యర్థిగా పోటీ చేసి తన సమీప ప్రత్యర్థి బీజేపీ భరమగౌడ అలగౌడ కేగే చేతిలో 2,887 ఓట్ల తేడాతో ఓడిపోయాడు. 

శ్రీమంత్ పాటిల్ ఆ తరువాత భారత జాతీయ కాంగ్రెస్ పార్టీలో చేరి 2018 కర్ణాటక శాసనసభ ఎన్నికలలో కాగ్వాడ్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ భరమగౌడ అలగౌడ కేగేపై 32942 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికై, హెచ్.డి. కుమారస్వామి ప్రభుత్వానికి మద్దతు ఉపసంహరించుకున్న 17 మంది కాంగ్రెస్, జేడీఎస్ శాసనసభ్యులలో ఆయన ఒకరు. దీనితో ఆయన శాసనసభ్యుడిగా అనర్హులై ఆ తరువాత భారతీయ జనతా పార్టీలో చేరి 2019లో జరిగిన ఉప ఎన్నికలలో బీజేపీ అభ్యర్థిగా పోటీ చేసి గెలిచి యడ్యూరప్ప మంత్రివర్గంలో వాణిజ్యం & పరిశ్రమల, చేనేత & జౌళి, మైనారిటీ సంక్షేమ శాఖ మంత్రిగా పని చేశాడు. 

శ్రీమంత్ పాటిల్ 2023 కర్ణాటక శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి భరమగౌడ అలగౌడ కేగే చేతిలో 8,827 ఓట్ల తేడాతో ఓడిపోయాడు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు